Temida.TV ГЕРБ печели балотажите за кмет в София, Пловдив и Варна, губи в Благоевград - Temida.TV
Home // Актуално // ГЕРБ печели балотажите за кмет в София, Пловдив и Варна, губи в Благоевград
ГЕРБ печели балотажите за кмет в София, Пловдив и Варна, губи в Благоевград
03.11.2019 // By: Galia Marinova // Актуално // No Comment
ГЕРБ печели балотажите за кмет в София, Пловдив и Варна, губи в Благоевград, сочат данни от екзит пол на „Галъп интернешънъл“ към 20 ч., съобщи БНР.
Йорданка Фандъкова води срещу подкрепената от БСП независима кандидатка Мая Манолова с 50,8% на 42,7 % при избирателна активност от близо 36,5 на сто и около 6,5% гласували с „Не подкрепям никого“. На първия тур Фандъкова получи 161 909 гласа (36,37%), а Манолова – 123 714 (27,79%). При листите за общински съветници коалицията ГЕРБ-СДС има 131 536 гласа и ще има 27 съветници, а БСП – 72 667 и 15 мандата в общинския съвет.
Към 20 часа по данните на „Галъп“ на балотажа убедително води кандидатът на ГЕРБ Здравко Димитров с 60,4% срещу Славчо Атанасов (ВМРО, НФСБ) с 33,7%. В квадратчето „Не подкрепям никого“ отметка са сложили около 6 на сто от гласувалите избиратели, които към 20 часа са били около 29%. На първия тур Димитров получи 36,14 на сто от гласовете (39 777 гласа), а Атанасов – 16,15 и 17 775 гласа. При листите за съветници съотношението е 17 съветници от ГЕРБ срещу 7 от БСП.
Кметът Иван Портних води на балотажа с около 62% от гласовете срещу близо 34 на сто за Костадин Костадинов от „Възраждане“ и около 4% бюлетини с „Не подкрепям никого“. Избирателната активност е около 27 на сто. На първия тур Портних спечели 49 754 гласа (49,29%), а Костадинов изпревари с малко кандидатката на БСП Анелия Клисарова, като взе 14 432 гласа (14,30 %). ГЕРБ ще има 18 съветници в местния парламент, БСП – 8, „Възраждане“ – 4.
Досегашният кмет Атанас Камбитов отстъпва на независимия кандидат, подкрепен от БСП, Румен Томов. На първия тур Томов получи 20,50 на сто от гласовете срещу 25,65% за Камбитов. Но на днешния балотаж данните на „Галъп“ при 100% извадка от паралелното преброяване сочат, че опозиционният кандидат има 56,8% срещу 41,2% за кандидата на ГЕРБ. С „Не подкрепям никого“ са гласували 2%. Избирателната активност е била 49,7%. „Вярвах в хората на община Благоевград и вярвах, че ще ме подкрепят в тази битка. Ние водихме чиста кампания“, заяви Румен Томов пред „Хоризонт“. При съветниците ГЕРБ ще има 6 мандата, а БСП – 5 от общо 41.
Цветан Ценков, подкрепен от СДС и други формации, побеждава с 57,8% срещу 39,7% кандидата на ГЕРБ Огнян Ценков, сочи паралелното преброяване на „Галъп“ при изпълнение на 100% от извадката. Гласувалите „Не подкрепям никого“ са били 2,5%. Избирателната активност – 31,7%. Обратна бе ситуацията на първия тур, когато Огнян Ценков получи 32,12% от гласовете, а Цветан Ценков – 30,41%.
Побеждава кандидатът на ГЕРБ Любомир Христов, който получава 52,1% от гласовете, докато неговият съперник от БСП Венцислав Венков – 44,1, показва паралелното преброяване на „Галъп“ при 100% извадка. С „Не подкрепям никого“ са гласували 3,5%. Избирателната активност е била 32,2“. На първия кръг Любомир Христов пак победи, като получи 32,35%, втори остана Венцислав Венков (БСП) с 22,02%.
Сегашният кмет и кандидат за нов мандат Тодор Попов, издигнат от местна коалиция „Новото време“, печели изборите с 56,3%, а за кандидата на БСП Благо Солов са гласували 36%, сочат данните на „Алфа рисърч“.
По неофициални данни победителят от първия тур Валентин Ревански, издигнат от партия „Пряка демокрация“, води и на балотажа пред Катя Георгиева от БСП.